Ventspils

**Ventspils** (, [väntspils]) (saksa keeles *Windau*, eesti keeles *Vindavi*, liivi keeles *Vǟnta*) on linn (aastast 1378) Lätis Kurzemes Venta jõe suudmes.

See on 1. järgu haldusüksus – keskalluvusega linn (*republikas pilsēta*), Lätis elanike arvult kuues linn Riia, Daugavpilsi, Liepāja, Jelgava ja Jūrmala järel. Linn on Ventspilsi piirkonna halduskeskuseks, kuigi ise selle koosseisu ei kuulu.

Ventspils kuulus Hansa liitu. Linna keskel asub Ventspilsi ordulinnus.

Ventspilsi sadam on spetsialiseerunud nafta väljaveole (sadamasse raudteed ja naftajuhet pidi). See on kaubakäibelt suurim sadam Lätis ja üks suuremaid Läänemerel.

Linnas eristatakse järgmisi linnaosasid: Čikstiņciems, Dampeļi, Gāliņciems, Jāņciems, Jaunpilsēta, Jukumciems, Kantsonciems, Karātavu lauki, Kauškuļciems, Krēķciems, Krievlauki, Kurpniekciems, Lidlauka rajons, Mācītājplacis, Maurciems, Packule, Pārgventa, Ostgals, Sarkanā tilta rajons, Sarkanmuižas lauki, Staldzene, Strīķu ciems, Zaķciems, Žāžciems, Vasarnīcu rajons ja Vecpilsēta. 

## Rahvastik
Arvestuslikel andmetel oli Ventspilsi elanikest 1. jaanuaril 2011 lätlasi 55,0%, venelasi 28,8%, ukrainlasi 4,7%, valgevenelasi 4,5%, mustlasi 2,7%, poolakaid 1,1% ja teistest rahvustest inimesi 3,2%.

## Loodus
Linna põhjaosas asub Būšnieki järv.

Linna järgi on nime saanud siluri Ventspilsi kihistu, ka on sealne puurauk kihistu stratotüübiks. Puurauk on stratotüübiks veel Tārgale kihistule; kihistu Lūžni ja Gārzde kihtide jaoks on see neostratotüüp.

## Kaitstavad objektid

Muinsusmälestistest on linnas riikliku kaitse all Ventspilsi ajaloolise linnasüdame ala, Ventspilsi vanalinn, Ventspilsi ordulinnus, mereäärse vabaõhumuuseumi ajalooliste hoonete kompleks, raekoda ja selle ahi, Ventspilsi luteri kirik koos selle dekoratiivpiirete, altari, kantsli, oreli ja oreliprospektiga, elumaja aadressil Tirgus iela 11 koos sealsete ustega, elumaja aadressil Tirgus laukums 1 koos sealse bareljeefiga, elumaja aadressil Liela iela 9 ja selle uksed, laohoone aadressil Jāņa iela 17, elumaja aadressil Kuldīgas iela 2, koos sealse ahjuga, laoga elumaja aadressil Tirgus iela 5, uksed aadressidel Sinagogas iela 6 ja Kārļa iela 5, ahi aadressil Kārļa iela 9 Lootsitorn,, Ventspilsi sadama tööstuskompleks koos sealsete kraanadega, Ventspilsi raudteejaama peahoone ja veetorn. 

Regionaalse kaitse all on Ventspilsi gümnaasiumi hoone, õigeusu kirik, katoliku kiriku orel, Ventspilsi baptistide kirik,  elumajad aadressidel Pils iela 38, Kuģinieku iela 2, Kuldīgas iela 13, Tirgus iela 7, Sofijas iela 8 maja aknad, uksed aadressil Plosta iela 6 ja Katrīnas iela 5, ja kolme lae dekoratiivribad aadressil Dārzu iela 2

Kohaliku kaitse all on uksed ja valgustid aadressil Pils iela 60, Ventspilsi kaubanduskooli hoone, Ventspilsi põhikooli hoone, ja Ventspilsi muinaskalmed. 

Looduskaitse all on Dampeļi paljand, Staldzene järsakkallas, üks pappel, magus kirsipuu, hall lepp, 2 sangleppa, 2 mägivahert, raagremmelgas, 5 hõberemmelgat 23 mändi, 9 pärna, 9 saart, kaks vahert, tamm, 2 põldvahert, 6 harilikud hobukastanit 3 harilikku robiiniat, 3 värdleppa, 2 läänepärna, künnapuu, must mänd ja mandžuuria pähklipuu. Linna jääb ka 51 hektari suurune Būšnieki järvekalda hoiuala.

## Elanike arv

* 1169 (1797)
* 1 900 (1840)
* 3 701 (1863)
* 5 872(1881)
* 7 127 (1897)
* 28 846 (1914)
* 8 205 (1920)
* 16 384 (1925)
* 17 253 (1930)
* 15 675 (1935)
* 13 579 (1943)

* 27 420 (1959)
* 47 782 (1979)
* 50 646 (1989)
* 43 928 (2000)
* 42 509 (2011)
* 41 439 (2013)
* 40 273 (2015)
* 39 286 (2017)
* 38 059 (2019)
* 37 057 (2021)
* 35 639 (2025)


## Pilte

Rātsnams Ventspilī.jpg|Ventspilsi (''Windau'') raekoda
Ventspils lighthouse.jpg|Ventspilsi tuletorn
Town Hall Square in Ventspils.JPG|Raekoja plats ja luteri kirik
Nabagu iela.JPG|Nabagu iela
Ventspils baptistu baznīca.jpg|Baptistide kirik
Loču tornis.JPG|Lootsitorn
Novakare vecpilsētā.JPG|Ventspilsi vanalinn
Ostgals3.JPG|Ostgalsi linnaosa
Gūtšmitu nama -Ventspils Kuldīgas 2 zāle.JPG|Kuldīgas iela 2, sisevaade
Ventspils osta.jpg|Suurim sadam Lätis, Ventspilsi sadam (september 2011)
Market place in Ventspils.JPG|Ventspilsi turuplats


## Vaata ka
*Vindavi komtuur
*FK Ventspils
*Ventspilsi Kõrgkool
*Ventspilsi lennujaam
*Ventspilsi olümpiakeskuse staadion
*Ventspilsi Rahvusvaheline Raadioastronoomiakeskus

## Viited

## Välislingid

*Ventspilsi koduleht